
J e g y z ő k ö n y v


Készült Bácsalmás Város Önkormányzata Képviselő-testületének 2017. május 8-án, 14.00 órai kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, dr. Bakó Mária Lujza, Csémy László, Légrádi Mária és Schaffer Tünde képviselők (5 fő);

Patocskai Ibolya jegyző képviseletében Párczen Zoltán igazgatási és jogi ügyintéző, valamint Szommer Károly, a Bácsalmási Járási Hivatal vezetője (2 fő);

Jegyzőkönyvvezető: Deák Szabina testületi ügyintéző;

Az ülésről távolmaradt: Tóth Árpád alpolgármester, Márai András és Nagy Gábor képviselő    (3 fő).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 5 fő jelen van (56 %). Jegyzőkönyv-hitelesítőknek Csémy László és Schaffer Tünde képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (5 igen szavazattal) az alábbi határozatot hozza:

127/2017. (V. 8.) Bácsalmás v. öh.

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete Csémy László és Schaffer Tünde képviselőket jelöli ki jegyzőkönyv-hitelesítőknek.

Németh Balázs polgármester a meghívó szerinti napirendet javasolja elfogadásra, majd más indítvány nem lévén, javaslatának az elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:

128/2017. (V. 8.) Bácsalmás v. öh.

Napirend megállapítása 	Határozat

I.	Bácsalmás Város Önkormányzatának Képviselő-testülete a 2017. május 8-i ülésén a következő napirendi pontokat tárgyalja meg:

1. A Bácsalmásért Szociális Szövetkezet telephelyhasználata (1. sz. előterjesztés)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők


1. napirendi pont

A Bácsalmásért Szociális Szövetkezet telephelyhasználata 
(Az 1. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:

129/2017. (V. 8.) Bácsalmás v. öh.

A „Bácsalmásért Szociális Szövetkezet ” 
telephely használata	Határozat

Bácsalmás Város Önkormányzatának Képviselő-testülete hozzájárul, hogy a „Bácsalmásért Szociális Szövetkezet” az önkormányzat tulajdonát képező, 6430 Bácsalmás, Rákóczi u. 11. szám alatt lévő ingatlan (hrsz.: 1231) Zöldség- Gyümölcs Feldolgozó Üzem épületrészét a szociális szövetkezet telephelyként megjelölje, használja és bejegyeztethesse. 

A hozzájárulás határozatlan ideig tart. 

Felelős  : Németh Balázs polgármester
Határidő: azonnal 
Operatív felelős: Barta Tiborné Gáll Ágnes igazgatósági elnöke
A határozatról értesül: 
- kivonattal: 	1. Németh Balázs polgármester
		2. Patocskai Ibolya jegyző
		3. kérelmező


Németh Balázs polgármester – több napirendi pont nem lévén – megköszöni a részvételt, és az ülést 14 óra 07 perckor berekeszti.

K. m. f.

